1. Издаване на протокол за ВОП
Разработена е нова възможност за генериране и отпечатване на протокол за ВОП. Това може да да направите след като в меню Първични документи -> Въвеждане на първични документи въведете фактурата за доставка, която не касае дневник по ДДС. Тогава новият бутон в таблицата „Първични документи“   - Протокол за ВОП става активен и като го активирате се появява екран като на Фиг.1:

Фиг.1
Програмата автоматично попълва полетата Доставчик и Идентиф. № като ги взема от фактурата, трите дати – Дата на протокола, Дата на данъчното събитие и Дата на регистрация в Дневник покупки се попълват с датата на фактурата, полетата Диапазон начало и Диапазон край се попълват съответно 0000000001 и 9999999999. В случай, че използвате софтуер Softsystem Фактури и издавате протоколи от там, програмата ще предложи първия диапазон, който сте създали за тези документи и разбира се може посредством бутона бинокъл  да избирате друг диапазон.
Поле „Тип операция“ се избира от таблица, в която се описва схемата за осчетоводяване на протоколите. Виж Фиг.2:

Фиг.2
Последното поле (колона) в таблицата с типовете операции е „За документи“. В него ако изберете стойност „Протоколи“ и в случай, че има само един такъв тип операция, то този тип ще се попълва автоматично при издаване на протоколи.
Съгласно въведените сметки за тип операция 02 протоколите ще се осчетоводяват със следните операции:
а/ За Дневник продажби:
458 / 45302 – начисления ДДС
458 / 499 – основата (сумата на фактурата)
Сторниране на основата, като операцията не касае Дневник продажби:
458 / 499
б/ За Дневник покупки:
45301 / 458 – ДДС за ползвания данъчен кредит 
499 / 458 – основата (сумата на фактурата)
Сторниране на основата, като операцията не касае Дневник покупки:
499 / 458
В случай, че полето „ДДС % “ е 0 /нула/ то тогава трябва в следващото поле „Тип ДДС“ от падащия списък да изберете една от двете възможности „Нулева ставка“ или „Неначисляване на ДДС“.
Изберете от падащия списък „Вид сделка“ и съответно попълнете/изберете от падащия списък в едно от следващите две полета „Основание за начисляване на ДДС“ или „Основание за неначисляване на ДДС“. 
В полето „Съставил“ програмата автоматично попълва името на потребителя/оператора.
В следващите 4 /четири/ полета трябва да изберете в кои папки да се запишат счетоводните операции за издавания протокол. За следващите протоколи, които издавате, тези папки ще бъдат запомнени и програмата ще ги предлага автоматично.
След като активирате бутона „Издаване на протокол“ се появява следния екран:

Фиг.3
Посредством бутона „Печат“ можете да отпечатате издадения протокол, а посредством бутоните „Преглед Покупки“ и „Преглед Продажби“ програмата ще се позиционира на счетоводните операции в съответната папка.
А в папката, където е въведена фактурата за доставка в новото поле(колона) „Протокол“ в таблицата Първични документи, програмата записва стойност „Издаден протокол“.  
След издаването на протокола при последващо активиране на бутона  програмата извежда екрана от Фиг.3, от където можете да го отпечатате отново или да използвате другите два бутона „Изтриване“ или „Преиздаване“ ако е необходимо.
2. Оборотна ведомост по партиди
Добавена е възможност посредством бутона за избор  да се филтрират само сметките с движение и салда.